phoneee/thai-legal-corpus huggingface dataset:
ประกาศกระทรวงเกษตรและสหกรณ์และกระทรวงมหาดไทยเรื่องกำหนดให้ท้องที่ตำบลเขาแหลม และตำบลม่วงค่อม อำเภอชัยบาดาลจังหวัดลพบุรีเป็นเขตสำรวจเพื่อกำหนดเป็นเขตโครงการจัดรูปที่ดินตามพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗พ.ศ. ๒๕๔๒[๑] โดยที่ปรากฏว่า เจ้าของที่ดินบางส่วนในท้องที่ตำบลเขาแหลมและตำบลม่วงค่อม อำเภอชัยบาดาล จังหวัดลพบุรีประสงค์และยินยอมให้ทางราชการดำเนินการจัดรูปที่ดินของตนอาศัยอำนาจตามความในมาตรา ๒๕แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗รัฐมนตรีว่าการกระทรวงเกษตรและสหกรณ์ และรัฐมนตรีว่าการกระทรวงมหาดไทยจึงออกประกาศไว้ดังนี้ให้ท้องที่ตำบลเขาแหลม และตำบลม่วงค่อม อำเภอชัยบาดาลจังหวัดลพบุรีภายในแนวเขตตามแผนที่สังเขปท้ายประกาศนี้เป็นเขตสำรวจเพื่อกำหนดเป็นเขตโครงการจัดรูปที่ดินประกาศ ณ วันที่ ๑๗ ธันวาคม พ.ศ. ๒๕๔๒ปองพลอดิเรกสาร วัฒนา อัศวเหมรัฐมนตรีว่าการกระทรวงเกษตร รัฐมนตรีช่วยว่าการฯปฏิบัติราชการแทนและสหกรณ์ รัฐมนตรีว่าการกระทรวงมหาดไทย[เอกสารแนบท้าย]๑. แผนที่สังเขปแสดงเขตท้องที่ตำบลเขาแหลม และตำบลม่วงค่อมอำเภอชัยบาดาล จังหวัดลพบุรี เป็นเขตสำรวจเพื่อกำหนดเป็นเขตโครงการจัดรูปที่ดินแนบท้ายประกาศกระทรวงเกษตรและสหกรณ์ และกระทรวงมหาดไทย ฉบับลงวันที่ ๑๗ ธันวาคม๒๕๔๒(ดูข้อมูลจากภาพกฎหมาย)อัมพิกา/แก้ไข๒๔ เมษายน ๒๕๔๕ศิรวัชร์/ปรับปรุง๒๔ กรกฎาคม๒๕๖๐[๑] ราชกิจจานุเบกษาเล่ม ๑๑๗/ตอนพิเศษ ๓๖ ง/หน้า ๗/๑๙ เมษายน ๒๕๔๓
กฎกระทรวงกฎกระทรวงกำหนดเงื่อนไขในใบอนุญาตประกอบการขนส่งส่วนบุคคลพ.ศ. ๒๕๕๙[๑] อาศัยอำนาจตามความในมาตรา๗ วรรคหนึ่ง แห่งพระราชบัญญัติการขนส่งทางบก พ.ศ. ๒๕๒๒ และมาตรา ๓๔ (๕)แห่งพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการขนส่งทางบก (ฉบับที่ ๕) พ.ศ. ๒๕๓๕รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ในการออกใบอนุญาตประกอบการขนส่งส่วนบุคคลให้นายทะเบียนกำหนดเงื่อนไขในเรื่องดังต่อไปนี้ไว้ในใบอนุญาต ทั้งนี้ตามหลักเกณฑ์ที่คณะกรรมการควบคุมการขนส่งทางบกกลางกำหนด(๑) จำนวนที่นั่ง เกณฑ์น้ำหนักบรรทุก และวิธีการบรรทุก(๒) มาตรฐานดำเนินการในการประกอบการขนส่งให้ไว้ ณ วันที่ ๔สิงหาคม พ.ศ. ๒๕๕๙ออมสิน ชีวะพฤกษ์รัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคมหมายเหตุ :-เหตุผลในการประกาศใช้กฎกระทรวงฉบับนี้ คือเนื่องจากในปัจจุบันยังไม่มีการกำหนดเงื่อนไขไว้ในใบอนุญาตสำหรับผู้ประกอบการขนส่งส่วนบุคคลเกี่ยวกับจำนวนที่นั่งเกณฑ์น้ำหนักบรรทุก วิธีการบรรทุก และมาตรฐานการดำเนินการในการประกอบการขนส่งทำให้ผู้ได้รับใบอนุญาตประกอบการขนส่งส่วนบุคคลมีการใช้รถทำการขนส่งในลักษณะที่น่าจะเป็นเหตุให้เกิดภยันตรายและโดยที่มาตรา ๓๔ (๕) แห่งพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการขนส่งทางบก (ฉบับที่ ๕) พ.ศ. ๒๕๓๕ กำหนดให้นายทะเบียนกำหนดเงื่อนไขอื่นไว้ในใบอนุญาตประกอบการขนส่งส่วนบุคคลได้ตามที่กำหนดไว้ในกฎกระทรวงสมควรกำหนดให้เงื่อนไขเกี่ยวกับเรื่องดังกล่าวเป็นเงื่อนไขที่ให้นายทะเบียนกำหนดไว้ในใบอนุญาตประกอบการขนส่งส่วนบุคคลได้อันจะเป็นการรักษาความปลอดภัยในการขนส่ง จึงจำเป็นต้องออกกฎกระทรวงนี้กัญฑรัตน์/ปริยานุช/จัดทำ๑๗ สิงหาคม๒๕๕๙[๑] ราชกิจจานุเบกษาเล่ม ๑๓๓/ตอนที่ ๖๙ ก/หน้า ๘/๑๑ สิงหาคม ๒๕๕๙
กฎกระทรวงกำหนดให้ทางน้ำชลประทานในเขตโครงการส่งน้ำและบำรุงรักษาท่ามะกา เป็นทางน้ำชลประทานที่จะเรียกเก็บค่าชลประทาน พ.ศ. 2564กฎกระทรวง กำหนดให้ทางน้ำชลประทานในเขตโครงการส่งน้ำและบำรุงรักษาท่ามะกา เป็นทางน้ำชลประทานที่จะเรียกเก็บค่าชลประทาน พ.ศ. ๒๕๖๔อาศัยอำนาจตามความในมาตรา ๘ (๑) แห่งพระราชบัญญัติการชลประทานหลวง พุทธศักราช ๒๔๘๕ ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ และมาตรา ๔๒ วรรคหนึ่ง แห่งพระราชบัญญัติการชลประทานหลวง พุทธศักราช ๒๔๘๕ รัฐมนตรีว่าการกระทรวงเกษตรและสหกรณ์ออกกฎกระทรวงไว้ ดังต่อไปนี้มาตรา 1 ข้อ ๑ ให้ทางน้ำชลประทานคลองส่งน้ำสายใหญ่ ๑ ขวา จากกิโลเมตรที่ ๐.๐๐๐ ในท้องที่ตำบลเขาน้อย อำเภอท่าม่วง จังหวัดกาญจนบุรี ถึงกิโลเมตรที่ ๗๐.๐๐๐ ในท้องที่ตำบลดอนแร่ อำเภอเมืองราชบุรี จังหวัดราชบุรี ตามแนวเขตแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทานมาตรา 2 ข้อ ๒ ให้ทางน้ำชลประทานคลองส่งน้ำสายใหญ่ ๒ ขวา จากกิโลเมตรที่ ๐.๐๐๐ ในท้องที่ตำบลม่วงชุม อำเภอท่าม่วง จังหวัดกาญจนบุรี ถึงกิโลเมตรที่ ๖๗.๗๗๒ ในท้องที่ตำบลหนองกลางนา อำเภอเมืองราชบุรี จังหวัดราชบุรี ตามแนวเขตแผนที่ท้ายกฎกระทรวงนี้ เป็นทางน้ำชลประทานที่จะเรียกเก็บค่าชลประทานให้ไว้ ณ วันที่ ๔ พฤศจิกายน พ.ศ. ๒๕๖๔ เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้ทางน้ำชลประทานในเขตโครงการส่งน้ำและบำรุงรักษาท่ามะกา เป็นทางน้ำชลประทานที่จะเรียกเก็บค่าชลประทาน เพื่อให้เกิดประโยชน์จากการใช้น้ำอย่างเต็มที่ และเนื่องจากมาตรา ๘ (๑) แห่งพระราชบัญญัติการชลประทานหลวง พุทธศักราช ๒๔๘๕ซึ่งแก้ไขเพิ่มเติมโดยพระราชบัญญัติการชลประทานหลวง (ฉบับที่ ๔) พ.ศ. ๒๕๑๘ บัญญัติให้ทางน้ำชลประทานที่จะเรียกเก็บค่าชลประทานต้องกำหนดโดยกฎกระทรวง จึงจำเป็นต้องออกกฎกระทรวงนี้
ที่ นร 1012/ว 24 สํานักงาน ก.พ.ถนนพิษณุโลก กทม. 1030018 กันยายน 2552 เรื่อง กฎ ก.พ. ว่าด้วยการให้ข้าราชการพลเรือนสามัญซึ่งมีอายุครบหกสิบปีบริบูรณ์รับราชการต่อไป พ.ศ. 2552เรียน (เวียน กระทรวง กรม และจังหวัด)สิ่งที่ส่งมาด้วย 1. กฎ ก.พ. ว่าด้วยการให้ข้าราชการพลเรือนสามัญซึ่งมีอายุครบหกสิบปีบริบูรณ์รับราชการต่อไป พ.ศ. 2552 2. บัญชีตําแหน่งที่ ก.พ. กําหนดให้เป็นตําแหน่งที่ได้รับราชการต่อไปอื่นๆ - ด้วย ก.พ. ได้ออกกฎ ก.พ. ว่าด้วยการให้ข้าราชการพลเรือนสามัญซึ่งมีอายุครบหกสิบปีบริบูรณ์รับราชการต่อไป พ.ศ. 2552 รายละเอียดปรากฏตามสิ่งที่ส่งมาด้วย ทั้งนี้ กฎ ก.พ. ดังกล่าวได้ประกาศในราชกิจจานุเบกษา เล่ม 126 ตอนที่ 69 ก วันที่ 17 กันยายน 2552 แล้ว จึงเรียนมาเพื่อโปรดทราบและถือปฏิบัติต่อไป ทั้งนี้ ได้แจ้งให้กรมและจังหวัดทราบด้วยแล้วผู้มีอํานาจลงนาม - ขอแสดงความนับถือ (นายปรีชา วัชราภัย)เลขาธิการ ก.พ.อื่นๆ - สํานักวิจัยและพัฒนาระบบงานบุคคลโทร. 0 2547 1842
ประกาศกระทรวงอุตสาหกรรมประกาศกระทรวงอุตสาหกรรมฉบับที่๔๑๑๖ (พ.ศ. ๒๕๕๒)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องยกเลิกมาตรฐานผลิตภัณฑ์อุตสาหกรรมขั้วต่อสำหรับใยแก้วและสายเคเบิ้ลใยแก้วเล่ม14 ข้อกำหนดย่อยสำหรับขั้วต่อแบบ SC โดยที่เป็นการสมควรยกเลิกมาตรฐานผลิตภัณฑ์อุตสาหกรรมขั้วต่อสำหรับใยแก้วและสายเคเบิ้ลใยแก้ว เล่ม 14 ข้อกำหนดย่อยสำหรับขั้วต่อแบบ SCมาตรฐานเลขที่ มอก. 1942 เล่ม 1 - 2542อาศัยอำนาจตามความในมาตรา ๑๕แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ ๒๘๖๗(พ.ศ. ๒๕๔๔) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑เรื่อง กำหนดมาตรฐานผลิตภัณฑ์อุตสาหกรรม ขั้วต่อสำหรับใยแก้วและสายเคเบิ้ลใยแก้วเล่ม 14 ข้อกำหนดย่อยสำหรับขั้วต่อแบบ SC ลงวันที่ ๑๓ มิถุนายนพ.ศ. ๒๕๔๔ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไป[๑]ประกาศณ วันที่ ๑๗ มิถุนายน พ.ศ. ๒๕๕๒ชาญชัย ชัยรุ่งเรืองรัฐมนตรีว่าการกระทรวงอุตสาหกรรมปริยานุช/ผู้จัดทำ๓๑มีนาคม ๒๕๕๓นันท์นภัสร์/ตรวจ๓๑มีนาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๓๓ ง/หน้า ๑๔/๑๕ มีนาคม ๒๕๕๓
คำพิพากษาศาลฎีกาที่ 638/2519หลักกฎหมาย: การมีเฮโรอีนไว้ในความครอบครองและการจำหน่ายเฮโรอีนเป็นความผิด ซึ่งอาศัยเจตนาในการกระทำผิดแตกต่างแยกจากกันได้แม้เฮโรอีนที่จำเลยจำหน่ายจะเป็นจำนวนบางส่วนของเฮโรอีนที่จำเลยมีไว้ในความครอบครอง แต่เมื่อจำเลยจำหน่ายเฮโรอีนก็เป็นการกระทำความผิดอีกฐานหนึ่ง ซึ่งอาศัยเจตนาต่างหาก.จากที่จำเลยมีเฮโรอีนไว้ในความครอบครอง จึงเป็นความผิดหลายกรรมต่างกัน ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 638/2519พนักงานอัยการกรมอัยการโจทก์นายจุมพล หรือเสือ ขำคุณทีจำเลย ป.อ. ม. 1 พ.ร.บ.ยาเสพติดให้โทษ พ.ศ.2522 การมีเฮโรอีนไว้ในความครอบครองและการจำหน่ายเฮโรอีนเป็นความผิด ซึ่งอาศัยเจตนาในการกระทำผิดแตกต่างแยกจากกันได้แม้เฮโรอีนที่จำเลยจำหน่ายจะเป็นจำนวนบางส่วนของเฮโรอีนที่จำเลยมีไว้ในความครอบครอง แต่เมื่อจำเลยจำหน่ายเฮโรอีนก็เป็นการกระทำความผิดอีกฐานหนึ่ง ซึ่งอาศัยเจตนาต่างหาก.จากที่จำเลยมีเฮโรอีนไว้ในความครอบครอง จึงเป็นความผิดหลายกรรมต่างกัน(พยนต์ ยาวะประภาษ-แผ้ว ศิวะบวร-จันทร์ ระรวยทรง)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 638/2519พนักงานอัยการกรมอัยการโจทก์นายจุมพล หรือเสือ ขำคุณทีจำเลย ป.อ. ม. 1 พ.ร.บ.ยาเสพติดให้โทษ พ.ศ.2522 การมีเฮโรอีนไว้ในความครอบครองและการจำหน่ายเฮโรอีนเป็นความผิด ซึ่งอาศัยเจตนาในการกระทำผิดแตกต่างแยกจากกันได้แม้เฮโรอีนที่จำเลยจำหน่ายจะเป็นจำนวนบางส่วนของเฮโรอีนที่จำเลยมีไว้ในความครอบครอง แต่เมื่อจำเลยจำหน่ายเฮโรอีนก็เป็นการกระทำความผิดอีกฐานหนึ่ง ซึ่งอาศัยเจตนาต่างหาก.จากที่จำเลยมีเฮโรอีนไว้ในความครอบครอง จึงเป็นความผิดหลายกรรมต่างกัน(พยนต์ ยาวะประภาษ-แผ้ว ศิวะบวร-จันทร์ ระรวยทรง)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศแนวปฏิบัติที่ นป. 7/2562เรื่อง แนวทางปฏิบัติในการขอมติผู้ถือหน่วยลงทุนตามที่ประกาศคณะกรรมการกํากับตลาดทุนที่ ทน. 33/2562 เรื่อง หลักเกณฑ์ เงื่อนไขและวิธีการในการขอมติผู้ถือหน่วยลงทุนและการจัดประชุมผู้ถือหน่วยลงทุนของกองทุนรวมลงวันที่ 19 เมษายน พ.ศ. 2562 ให้สํานักงานมีอํานาจประกาศกําหนดแนวทาง (guideline)การปฏิบัติในรายละเอียดของข้อกําหนดตามประกาศนี้ เพื่อเป็นการให้แนวทางปฏิบัติที่ถือว่าเหมาะสม และสอดคล้องตามประกาศนี้ และหากบริษัทจัดการปฏิบัติตามแนวทางดังกล่าวแล้ว ให้ถือว่าบริษัทจัดการ มีการปฏิบัติตามข้อกําหนดในประกาศนี้ในเรื่องที่มีการออกแนวทางนั้น สํานักงานจึงกําหนดแนวทางปฏิบัติไว้ดังต่อไปนี้ข้อ 1 ประกาศนี้ให้ใช้บังคับกับกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนรวมวายุภักษ์ข้อ 2 แนวทางปฏิบัติมีรายละเอียดตามที่กําหนดในภาคผนวกที่แนบท้ายประกาศแนวทางปฏิบัตินี้ ทั้งนี้ รายละเอียดดังกล่าวได้แก่เรื่องดังต่อไปนี้(1) การขอมติผู้ถือหน่วยลงทุน(2) การกําหนดวันขอมติผู้ถือหน่วยลงทุน(3) การจัดส่งหนังสือ(4) การนับวันเพื่อส่งเอกสาร(5) การจัดทํา นําส่ง และจัดเก็บข้อมูลทางอิเล็กทรอนิกส์(6) รายละเอียดในหนังสือนัดประชุม(7) การจัดให้มีผู้ดูแลผลประโยชน์เข้าร่วมประชุม(8) รายละเอียดในหนังสือขอมติ(9) องค์(10) การขอมติผู้ถือหน่วยลงทุนครั้งใหม่ เนื่องจากการขอมติในครั้งแรกไม่ครบองค์(11) มติผู้ถือหน่วยลงทุน(12) สิทธิในการออกเสียง(13) การจัดประชุมผู้ถือหน่วยลงทุนผ่านสื่ออิเล็กทรอนิกส์(14) การกําหนดเรื่องที่มีนัยสําคัญประกาศ ณ วันที่ 19 เมษายน พ.ศ. 2562(นางทิพยสุดา ถาวรามร)รองเลขาธิการเลขาธิการแทน สํานักงานคณะกรรมการกํากับหลักทรัพย์และตลาดหลักทรัพย์
ระเบียบกรมบัญชีกลางระเบียบกรมบัญชีกลางว่าด้วยการจ่ายเงินเดือนให้แก่ข้าราชการซึ่งออกจากราชการโดยคำสั่งลงโทษทางวินัยหรือคำสั่งให้ออกจากราชการแล้วได้รับการพิจารณายกเลิกเพิกถอนหรือเปลี่ยนแปลงคำสั่งเป็นอย่างอื่นพ.ศ. ๒๕๕๑[๑] โดยที่ได้มีการแก้ไขเพิ่มเติมพระราชกฤษฎีกาการจ่ายเงินเดือนเงินปี บำเหน็จ บำนาญ และเงินอื่นในลักษณะเดียวกัน พ.ศ. ๒๕๓๕โดยพระราชกฤษฎีกาการจ่ายเงินเดือน เงินปี บำเหน็จ บำนาญ และเงินอื่นในลักษณะเดียวกัน (ฉบับที่ ๔) พ.ศ. ๒๕๔๙เปลี่ยนแปลงผู้มีอำนาจกำหนดสิทธิการได้รับเงินเดือนของข้าราชการที่มิได้มาปฏิบัติหน้าที่ราชการในกรณีอื่นจากรัฐมนตรีว่าการกระทรวงการคลังเป็นอธิบดีกรมบัญชีกลางอาศัยอำนาจตามความในมาตรา๑๖ วรรคสอง แห่งพระราชกฤษฎีกาการจ่ายเงินเดือน เงินปี บำเหน็จ บำนาญและเงินอื่นในลักษณะเดียวกัน พ.ศ. ๒๕๓๕ ซึ่งแก้ไขเพิ่มเติมโดยพระราชกฤษฎีกาการจ่ายเงินเดือน เงินปี บำเหน็จ บำนาญ และเงินอื่นในลักษณะเดียวกัน (ฉบับที่ ๔) พ.ศ.๒๕๔๙ อธิบดีกรมบัญชีกลางจึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกรมบัญชีกลางว่าด้วยการจ่ายเงินเดือนให้แก่ข้าราชการซึ่งออกจากราชการโดยคำสั่งลงโทษทางวินัยหรือคำสั่งให้ออกจากราชการแล้วได้รับการพิจารณายกเลิกเพิกถอนหรือเปลี่ยนแปลงคำสั่งเป็นอย่างอื่นพ.ศ. ๒๕๕๑ข้อ๒ ระเบียบนี้ให้ใช้บังคับตั้งแต่วันประกาศเป็นต้นไปข้อ๓ ข้าราชการผู้ใดออกจากราชการโดยคำสั่งลงโทษทางวินัยหรือคำสั่งให้ออกจากราชการ แล้วต่อมาได้มีการยกเลิก เพิกถอนหรือเปลี่ยนแปลงคำสั่งเป็นอย่างอื่นตามคำพิพากษาของศาลหรือคำวินิจฉัยของผู้มีอำนาจพิจารณาตามกฎหมายให้กลับเข้ารับราชการให้จ่ายเงินเดือนให้ผู้นั้นในระหว่างที่มิได้มาปฏิบัติหน้าที่ราชการตามคำสั่งนั้นดังนี้(๑) กรณีมิได้กระทำความผิด หรือกรณีถูกสั่งให้ออกจากราชการที่มิใช่คำสั่งลงโทษทางวินัยให้จ่ายเต็มจำนวนของเงินเดือนที่มีสิทธิได้รับ(๒) กรณีได้กระทำความผิดให้จ่ายได้ไม่เกินครึ่งหนึ่งของเงินเดือนที่มีสิทธิได้รับตามที่รัฐมนตรีเจ้าสังกัดกำหนดข้อ๔ ในกรณีที่ข้าราชการตามข้อ ๓ยังมิได้กลับเข้าปฏิบัติหน้าที่ราชการเนื่องจากได้พ้นจากราชการตามกฎหมายว่าด้วยบำเหน็จบำนาญข้าราชการหรือถึงแก่ความตายก่อนคดีถึงที่สุดหรือก่อนกรณีถึงที่สุดการจ่ายเงินเดือนในระหว่างที่มิได้มาปฏิบัติหน้าที่ราชการให้จ่ายถึงวันสิ้นปีงบประมาณที่ได้พ้นจากราชการตามกฎหมายว่าด้วยบำเหน็จบำนาญข้าราชการหรือวันที่ถึงแก่ความตายแล้วแต่กรณีข้อ๕ การจ่ายเงินเดือนระหว่างที่มิได้มาปฏิบัติหน้าที่ราชการตามข้อ๓ หรือข้อ ๔ ให้กระทรวง ทบวง กรมเจ้าสังกัด จ่ายให้ภายในเวลา ๑ ปีนับแต่วันให้ยกเลิก เพิกถอน หรือเปลี่ยนแปลงคำสั่งเป็นอย่างอื่นโดยจ่ายจากเงินงบประมาณปีปัจจุบันข้อ๖ ให้อธิบดีกรมบัญชีกลางรักษาการตามระเบียบนี้ประกาศ ณ วันที่ ๑๗มีนาคม พ.ศ. ๒๕๕๑ปิยพันธุ์ นิมมานเหมินท์อธิบดีกรมบัญชีกลางวัชศักดิ์/ผู้จัดทำ๙ เมษายน ๒๕๕๑จุฑามาศ/ปรับปรุง๓๐ มิถุนายน ๒๕๕๘[๑]ราชกิจจานุเบกษา เล่ม ๑๒๕/ตอนพิเศษ ๖๖ ง/หน้า ๕/๒ เมษายน ๒๕๕๑
กฎกระทรวงกฎกระทรวงกำหนดความเสียหายที่จะให้ได้รับค่าเสียหายเบื้องต้นจำนวนเงินค่าเสียหายเบื้องต้นการร้องขอรับและการจ่ายค่าเสียหายเบื้องต้น(ฉบับที่ ๒)พ.ศ. ๒๕๕๗[๑] อาศัยอำนาจตามความในมาตรา ๕ วรรคหนึ่งแห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ(ฉบับที่ ๓) พ.ศ. ๒๕๔๐ และมาตรา ๒๐ วรรคสองแห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕รัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ ๑ให้ยกเลิกความในข้อ ๓ แห่งกฎกระทรวงกำหนดความเสียหายที่จะให้ได้รับค่าเสียหายเบื้องต้นจำนวนเงินค่าเสียหายเบื้องต้น การร้องขอรับและการจ่ายค่าเสียหายเบื้องต้น พ.ศ.๒๕๕๒ และให้ใช้ความต่อไปนี้แทนข้อ ๓จำนวนเงินค่าเสียหายเบื้องต้น ให้เป็นไปดังต่อไปนี้(๑) จำนวนเท่าที่จ่ายจริงแต่ไม่เกินสามหมื่นบาท สำหรับความเสียหายต่อร่างกายตามข้อ๒ (๑)ในกรณีที่ผู้ประสบภัยได้รับความเสียหายต่อร่างกายอย่างหนึ่งอย่างใดดังต่อไปนี้ ให้มีสิทธิได้รับเงินค่าเสียหายเบื้องต้นจำนวนสามหมื่นห้าพันบาทด้วย(ก) ตาบอด(ข) หูหนวก(ค) เป็นใบ้หรือเสียความสามารถในการพูด หรือลิ้นขาด(ง) เสียอวัยวะสืบพันธุ์ หรือความสามารถสืบพันธุ์(จ) เสียแขน ขา มือ เท้า หรือนิ้ว(ฉ) เสียอวัยวะอื่นใด(ช) จิตพิการอย่างติดตัว(ซ) ทุพพลภาพอย่างถาวร(๒) จำนวนสามหมื่นห้าพันบาท สำหรับความเสียหายต่อชีวิตตามข้อ ๒ (๒)ข้อ ๒ให้ยกเลิกความในข้อ ๔ แห่งกฎกระทรวงกำหนดความเสียหายที่จะให้ได้รับค่าเสียหายเบื้องต้นจำนวนเงินค่าเสียหายเบื้องต้น การร้องขอรับและการจ่ายค่าเสียหายเบื้องต้น พ.ศ.๒๕๕๒ และให้ใช้ความต่อไปนี้แทนข้อ ๔ในกรณีที่ผู้ประสบภัยได้รับความเสียหายดังต่อไปนี้ให้ได้รับเงินค่าเสียหายเบื้องต้นรวมกันแล้วต้องไม่เกินหกหมื่นห้าพันบาท(๑) ได้รับความเสียหายตามข้อ ๒ (๑) ต่อมาได้รับความเสียหายตามข้อ ๒(๒)(๒) ได้รับความเสียหายต่อร่างกายอย่างหนึ่งอย่างใดตามข้อ ๓ (๑)วรรคสอง ต่อมาได้รับความเสียหายตามข้อ ๒ (๒)(๓) ได้รับความเสียหายตามข้อ ๒ (๑)ต่อมาได้รับความเสียหายต่อร่างกายอย่างหนึ่งอย่างใดตามข้อ ๓ (๑) วรรคสอง และข้อ ๒(๒)ให้ไว้ณ วันที่ ๒๔ ธันวาคม พ.ศ. ๒๕๕๗สมหมาย ภาษีรัฐมนตรีว่าการกระทรวงการคลังหมายเหตุ:- เหตุผลในการประกาศใช้กฎกระทรวงฉบับนี้ คือโดยที่ปัจจุบันสภาวะเศรษฐกิจของประเทศเปลี่ยนแปลงไป ทำให้ผู้ประสบภัยจากรถต้องรับภาระค่าเสียหายเพิ่มมากขึ้นดังนั้นเพื่อเป็นการบรรเทาความเดือดร้อนของผู้ประสบภัยในเบื้องต้นและให้สอดคล้องกับสภาวะเศรษฐกิจของประเทศสมควรปรับปรุงจำนวนเงินค่าเสียหายเบื้องต้นที่ผู้ประสบภัยมีสิทธิได้รับเพิ่มมากขึ้น จึงจำเป็นต้องออกกฎกระทรวงนี้ปริยานุช/ผู้จัดทำ๕ มกราคม ๒๕๕๘วันทิตา/ผู้ตรวจ๑๕ มกราคม ๒๕๕๘[๑] ราชกิจจานุเบกษาเล่ม ๑๓๑/ตอนที่ ๘๕ ก/หน้า ๑/๒๕ ธันวาคม ๒๕๕๗
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 35/2559เรื่อง รายละเอียดของโครงการจัดการกองทุนรวมโครงสร้างพื้นฐาน(ฉบับที่ 3)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 118(1) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานออกประกาศไว้ดังต่อไปนี้ข้อ ๑ ให้เพิ่มความต่อไปนี้เป็นข้อ 5/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 34/2554 เรื่อง รายละเอียดของโครงการจัดการกองทุนรวมโครงสร้างพื้นฐาน ลงวันที่ 6 กันยายน พ.ศ. 2554 "ข้อ 5/1 รายการเกี่ยวกับนโยบายการกู้ยืมเงินของกองทุนรวม (ถ้ามี) ต้องมีรายละเอียดที่เป็นไปตามหลักเกณฑ์ในประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการกู้ยืมเงินในนามของกองทุนรวมและการก่อภาระผูกพันแก่ทรัพย์สินของกองทุนรวมโครงสร้างพื้นฐาน และประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน"ข้อ ๒ ประกาศนี้ให้ใช้บังคับตั้งแต่วันที่ 16 กันยายน พ.ศ. 2559 เป็นต้นไปผู้มีอํานาจลงนาม - ประกาศ ณ วันที่ 18 สิงหาคม พ.ศ. 2559 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์
พระราชกฤษฎีกากำหนดเขตที่ดินในท้องที่ตำบลพรรณนาตำบลช้างมิ่ง และตำบลไร่อำเภอพรรณานิคมจังหวัดสกลนครให้เป็นเขตโครงการจัดรูปที่ดินพ.ศ.๒๕๒๘ ภูมิพลอดุลยเดชป.ร.ให้ไว้ณ วันที่ ๑๓ กรกฎาคม พ.ศ. ๒๕๒๘เป็นปีที่๔๐ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลพรรณาตำบลช้างมิ่ง และตำบลไร่ อำเภอพรรณานิคม จังหวัดสกลนครให้เป็นเขตโครงการจัดรูปที่ดินอาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทย และมาตรา ๒๔แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลพรรณาตำบลช้างมิ่ง และตำบลไร่ อำเภอพรรณานิคม จังหวัดสกลนครให้เป็นเขตโครงการจัดรูปที่ดิน พ.ศ. ๒๕๒๘มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ที่ดินในเขตท้องที่ตำบลพรรณาตำบลช้างมิ่ง และตำบลไร่ อำเภอพรรณานิคม จังหวัดสกลนคร ภายในแนวเขตตามแผนที่ท้ายพระราชกฤษฎีกานี้ซึ่งปรากฏรายชื่อเจ้าของหรือผู้ครอบครองที่ดินโดยชอบด้วยกฎหมายตามบัญชีท้ายพระราชกฤษฎีกานี้เป็นเขตโครงการจัดรูปที่ดินมาตรา ๔ให้รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลเอกป. ติณสูลานนท์นายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในท้องที่ตำบลพรรณาตำบลช้างมิ่ง และตำบลไร่ อำเภอพรรณานิคม จังหวัดสกลนครให้เป็นเขตโครงการจัดรูปที่ดิน พ.ศ. ๒๕๒๘๒.บัญชีรายชื่อเจ้าของหรือผู้ครอบครองที่ดินโดยชอบด้วยกฎหมายท้ายพระราชกฤษฎีกากำหนดเขตที่ดินในท้องที่ตำบลพรรณาตำบลช้างมิ่ง และตำบลไร่ อำเภอพรรณานิคม จังหวัดสกลนครให้เป็นเขตโครงการจัดรูปที่ดิน พ.ศ. ๒๕๒๘(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากทางราชการได้ดำเนินการสำรวจที่ดินเพื่อจัดรูปที่ดินเพื่อเกษตรกรรมในท้องที่ตำบลพรรณา ตำบลช้างมิ่ง และตำบลไร่ อำเภอพรรณานิคม จังหวัดสกลนครและได้สอบถามความสมัครใจจากเจ้าของที่ดินแล้วเจ้าของที่ดินมีจำนวนเกินกึ่งหนึ่งของบรรดาเจ้าของที่ดินทั้งหมดได้ยินยอมให้ทางราชการดำเนินการจัดรูปที่ดินได้สมควรกำหนดเขตที่ดินในท้องที่ดังกล่าว ให้เป็นเขตโครงการจัดรูปที่ดิน จึงจำเป็นต้องตราพระราชกฤษฎีกานี้ศิรวัชร์/จัดทำ๑๔มิถุนายน ๒๕๖๐[๑]ราชกิจจานุเบกษา เล่ม ๑๐๒/ตอนที่ ๙๘/ฉบับพิเศษ หน้า ๘/๑ สิงหาคม ๒๕๒๘
ประกาศกระทรวงพาณิชย์ประกาศกระทรวงพาณิชย์เรื่องการทำการผลิตหรือว่าจ้างทำการผลิตผลิตภัณฑ์ซีดีที่ไม่ต้องแจ้งต่อพนักงานเจ้าหน้าที่พ.ศ. ๒๕๔๘[๑] อาศัยอำนาจตามความในมาตรา๔ และมาตรา ๕ วรรคสอง แห่งพระราชบัญญัติการผลิตผลิตภัณฑ์ซีดี พ.ศ. ๒๕๔๘อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงพาณิชย์จึงออกประกาศไว้ ดังต่อไปนี้ข้อ ๑การทำการผลิตหรือว่าจ้างทำการผลิตผลิตภัณฑ์ซีดี เพื่อใช้ในการศึกษาเพื่อประโยชน์ในทางราชการ เพื่อการสาธารณประโยชน์หรือการอนุรักษ์ศิลปวัฒนธรรมของชาติที่เจ้าของลิขสิทธิ์ไม่ต้องแจ้งต่อพนักงานเจ้าหน้าที่ตามมาตรา๕ วรรคสอง หมายถึง การทำการผลิต หรือว่าจ้างทำการผลิต ดังต่อไปนี้(๑)เพื่อใช้ในการศึกษา หมายถึง เพื่อประโยชน์ในการเรียน การสอน การฝึกอบรม การโฆษณาหรือการประชาสัมพันธ์เผยแพร่ให้ความรู้ เช่น ตำราเรียน สื่อการสอน สารคดี นิทานการวิจัย พจนานุกรม ปทานุกรม สารานุกรม คู่มือติดตั้ง ประกอบ ใช้ ซ่อม สร้างสินค้า หรือผลิตภัณฑ์ คู่มือฝึกฝน เสริมทักษะ ในงานฝีมือ อาชีพ หรือวิชาชีพต่าง ๆเป็นต้น(๒)เพื่อประโยชน์ในทางราชการ หมายถึงเพื่อประโยชน์ในการปฏิบัติงานของส่วนราชการหรือหน่วยงานของรัฐ เช่นคู่มือหรือคำแนะนำในการยื่นคำขอจดทะเบียน หรือการขออนุญาตต่าง ๆ เป็นต้น(๓)เพื่อการสาธารณประโยชน์ หมายถึง เพื่อการสาธารณกุศล การศาสนา การสังคมสงเคราะห์การเมือง หรือการกีฬา เช่น การดำเนินการของ สภากาชาด สมาคม มูลนิธิ วัด สำนักสงฆ์เป็นต้น(๔)การอนุรักษ์ศิลปวัฒนธรรมของชาติ หมายถึงการรักษาให้คงเดิมซึ่งศิลปวัฒนธรรมของชาติไทย เช่น รำไทย โขน ลิเกการละเล่นหรือการแสดงพื้นบ้าน เพลงไทยเดิม ดนตรีไทยเดิม มวยไทย เป็นต้นข้อ ๒ประกาศนี้ให้ใช้บังคับตั้งแต่วันที่ ๒๙ สิงหาคม พ.ศ. ๒๕๔๘ เป็นต้นไปประกาศ ณ วันที่ ๒๔สิงหาคม พ.ศ. ๒๕๔๘สมคิด จาตุศรีพิทักษ์รัฐมนตรีว่าการกระทรวงพาณิชย์ฐิติพงษ์/ผู้จัดทำ๗ กันยายน ๒๕๔๘ดลธี/ผู้จัดทำ๒๓ กุมภาพันธ์ ๒๕๕๒พัชรินทร์/ตรวจ๒๓ กุมภาพันธ์ ๒๕๕๒ภัทรวีร์/ปรับปรุง๓๑ กุมภาพันธ์ ๒๕๖๐[๑]ราชกิจจานุเบกษา เล่ม ๑๒๒/ตอนพิเศษ ๗๒ ง/หน้า ๑/๒๙ สิงหาคม ๒๕๔๘
คำพิพากษาศาลฎีกาที่ 722/2469หลักกฎหมาย: ผิดมรรยาททนายความ ลบชื่อ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 722/2469ผิดมรรยาททนายความ ลบชื่อ()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 722/2469ผิดมรรยาททนายความ ลบชื่อ()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุหมายเหตุ: 115176. คำพิพากษาศาลฎีกาที่ 721/2469 พิมพ์คำพิพากษาฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 721/2469 ป.อ. ()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงการคลังเรื่อง การกําหนดเงื่อนไขให้ผู้ประกอบธุรกิจสินทรัพย์ดิจิทัลต้องขอรับความเห็นชอบบุคคลที่เป็นผู้ถือหุ้นรายใหญ่(ฉบับที่ ๒)--------------------------------------ตามที่ประกาศกระทรวงการคลัง เรื่อง การกําหนดเงื่อนไขให้ผู้ประกอบธุรกิจสินทรัพย์ดิจิทัลต้องขอรับความเห็นชอบบุคคลที่เป็นผู้ถือหุ้นรายใหญ่ ลงวันที่ ๑๖ กรกฎาคม พ.ศ.๒๕๖๑กําหนดให้ผู้ได้รับใบอนุญาตประกอบธุรกิจสินทรัพย์ดิจิทัลต้องยื่นคําขอรับความเห็นชอบบุคคลที่เป็นผู้ถือหุ้นรายใหญ่นั้น เพื่อให้การกํากับดูแลบุคคลที่เป็นผู้ถือหุ้นรายใหญ่ของผู้ได้รับใบอนุญาตประกอบธุรกิจสินทรัพย์ดิจิทัลเป็นที่น่าเชื่อถือและเหมาะสม อาศัยอํานาจตามความในมาตรา ๔ และมาตรา ๒๗ แห่งพระราชกําหนดการประกอบธุรกิจสินทรัพย์ดิจิทัล พ.ศ.๒๕๖๑รัฐมนตรีว่าการกระทรวงการคลังตามข้อเสนอแนะของคณะกรรมการ ก.ล.ต.จึงแก้ไขเงื่อนไขให้ผู้ได้รับใบอนุญาตประกอบธุรกิจสินทรัพย์ดิจิทัลต้องปฏิบัติดังนี้ข้อ ๑ ให้ยกเลิกความในบทนิยามคําว่า"ผู้ถือหุ้นรายใหญ่"ในข้อ ๑ แห่งประกาศกระทรวงการคลัง เรื่อง การกําหนดเงื่อนไขให้ผู้ประกอบธุรกิจสินทรัพย์ดิจิทัลต้องขอรับความเห็นชอบบุคคลที่เป็นผู้ถือหุ้นรายใหญ่ ลงวันที่ ๑๖ กรกฎาคม พ.ศ.๒๕๖๑ และให้ใช้ความต่อไปนี้แทน"ผู้ถือหุ้นรายใหญ่" หมายความว่า บุคคลที่ถือหุ้นในผู้ประกอบธุรกิจสินทรัพย์ดิจิทัลไม่ว่าโดยทางตรงหรือทางอ้อมเกินกว่าร้อยละสิบของจํานวนสิทธิออกเสียงทั้งหมดของผู้ประกอบธุรกิจสินทรัพย์ดิจิทัลนั้น"ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ ๒๕ ตุลาคม พ.ศ. ๒๕๖๑ อภิศักดิ์ ตันติวรวงศ์รัฐมนตรีว่าการกระทรวงการคลัง
ประกาศกระทรวงสาธารณสุขประกาศกระทรวงสาธารณสุขฉบับที่๕๖ (พ.ศ. ๒๕๓๕)ออกตามความในพระราชบัญญัติเครื่องสำอางพ.ศ. ๒๕๑๗เรื่องให้ยกเลิกอันดับที่ ๑๒ อันดับที่ ๑๓ อันดับที่ ๖๑ และอันดับที่ ๑๐๕ในบัญชีท้ายประกาศกระทรวงสาธารณสุขฉบับที่ ๔ (พ.ศ. ๒๕๑๙)ลงวันที่๑๙ สิงหาคม พ.ศ. ๒๕๑๙---------------------------- โดยที่ปรากฏว่าสีD & C Red No. 8 (CI No. 15585), D & C Red No.9(CI No. 15585), Ext. D & C Yellow No. 1 (CI No.13065) และ FD & C Violet No. 1(CI No. 42640) อาจเป็นอันตรายต่อผู้ใช้ไม่สมควรให้ใช้เป็นส่วนผสมในการผลิตเครื่องสำอาง อาศัยอำนาจตามความในมาตรา๔ และมาตรา ๕ (๔) แห่งพระราชบัญญัติเครื่องสำอาง พ.ศ. ๒๕๑๗ รัฐมนตรีว่าการกระทรวงสาธารณสุขออกประกาศไว้ดังต่อไปนี้ ให้ยกเลิกอันดับที่๑๒ อันดับที่ ๑๓ อันดับที่ ๖๑ และอันดับที่ ๑๐๕ ในบัญชีท้ายประกาศกระทรวงสาธารณสุข ฉบับที่ ๔ (พ.ศ. ๒๕๑๙)ออกตามความในพระราชบัญญัติเครื่องสำอาง พ.ศ. ๒๕๑๗ เรื่องกำหนดคุณภาพมาตรฐานของเครื่องสำอางประเภทวัตถุที่มุ่งหมายสำหรับใช้เป็นส่วนผสมในการผลิตเครื่องสำอางโดยเฉพาะลงวันที่ ๑๙ สิงหาคม พ.ศ.๒๕๑๙ ประกาศฉบับนี้ให้ใช้บังคับเมื่อพ้นเก้าสิบวันนับแต่วันถัดจากวันประกาศในราชกิจจานุเบกษาเป็นต้นไป ประกาศณ วันที่ ๑๐ กุมภาพันธ์ ๒๕๓๕ ไพโรจน์ นิงสานนท์ รัฐมนตรีว่าการกระทรวงสาธารณสุข[รก.๒๕๓๕/๓๑/๒๖๓๑/๓ มีนาคม ๒๕๓๕] จารุวรรณ/พิมพ์ ๒กันยายน ๒๕๔๕ A+B(C)
ประกาศธนาคารแห่งประเทศไทยที่ สกง. 95/2551เรื่อง กําหนดการออกพันธบัตรธนาคารแห่งประเทศไทย อายุไม่เกิน 15 วันประจําเดือนธันวาคม พ.ศ. 2551-------------------------------อื่นๆ - 1. เหตุผลในการออกประกาศ เพื่อกําหนดแผนการออกพันธบัตรธนาคารแห่งประเทศไทย อายุไม่เกิน 15 วัน ประจําเดือนธันวาคม พ.ศ. 2551อื่นๆ - 2. อํานาจตามกฎหมาย เพื่ออนุวัติตามข้อ 2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทย อายุไม่เกิน 15 วัน ดังนี้| | | | | || --- | --- | --- | --- | --- || รุ่นที่ | วงเงิน(ล้านบาท) | ประมูลวันที่ | วันที่ชําระเงิน - วันครบกําหนด | อายุ(วัน) || พ.120/14/51 | 60,000 | 2 ธันวาคม 2551 | 4/12/51 - 18/12/51 | 14 || พ.121/14/51 | 60,000 | 3 ธันวาคม 2551 | 8/12/51 - 22/12/51 | 14 |อื่นๆ - 4. วันเริ่มต้นบังคับใช้ ตั้งแต่วันที่ 1 ธันวาคม 2551ผู้มีอํานาจลงนาม - ประกาศ ณ วันที่ 28 พฤศจิกายน 2551 (นางสุชาดา กิระกุล)ผู้ช่วยผู้ว่าการ สายตลาดการเงินผู้ว่าการแทน